b'\n_START_ARTICLE_\nMa\xc5\xbeeiki\xc5\xb3 kra\xc5\xa1to enciklopedija\n_START_PARAGRAPH_\nMa\xc5\xbeeiki\xc5\xb3 kra\xc5\xa1to enciklopedija (MKE)\xc2\xa0\xe2\x80\x93 internetin\xc4\x97 enciklopedija, skirta apra\xc5\xa1yti Ma\xc5\xbeeiki\xc5\xb3 rajono gamt\xc4\x85, kult\xc5\xabr\xc4\x85, lankytinus objektus, istorij\xc4\x85, \xc4\xafstaigas ir pan._NEWLINE_Enciklopedijos devizas\xc2\xa0\xe2\x80\x93 \xe2\x80\x9eI\xc5\xa1samiausia ir teisingiausia enciklopedija apie Ma\xc5\xbeeiki\xc5\xb3 kra\xc5\xa1t\xc4\x85\xe2\x80\x9c. Projektas startavo 2006\xc2\xa0m. gruod\xc5\xbeio 31 d. (pirmasis straipsnis Venta). \xc5\xa0i elektronin\xc4\x97 enciklopedija naudoja mediawiki programin\xc4\x99 \xc4\xafrang\xc4\x85, tod\xc4\x97l j\xc4\x85 gali kurti visi norintys, ta\xc4\x8diau, skirtingai nuo Vikipedijos, turinys skelbiamas ne pagal laisv\xc4\x85j\xc4\x85 licencij\xc4\x85. Tai rei\xc5\xa1kia, kad prisidedantys dalyviai praranda teis\xc4\x99 savo sukurtus straipsnius naudoti kur nors kitur, taip pat ir autorines savo sukurt\xc5\xb3 straipsni\xc5\xb3 teises._NEWLINE_\xc5\xa0iuo metu enciklopedijoje para\xc5\xa1yta vir\xc5\xa1 4000 straipsni\xc5\xb3, taip pat \xc4\xafkelta vir\xc5\xa1 3500 nuotrauk\xc5\xb3.'